前東張女神曾被勸返 視楊茜堯為榜樣:原來唔係港姐都可以拿視后
前《東張西望》主持利穎怡(Joan)因不時以緊身小背心上陣採訪,又曾多次勇敢追訪而被封為「東張女神」,但她在追訪美孚老鼠屋業主時遇襲,事後更一度出現俗稱「鬼剃頭」的斑禿情況,雖然現時已康復,但因家人擔心她的安危,她亦直認壓力大,決定離開《東張》轉型做演員。而利穎怡(Joan)自2022年9月離開《東張》後,參與了不少劇集演出,更有份參演《黑色月光》,日前她與一眾演員出席煞科宴,以長文大談感受,當中更特別感謝偶像楊茜堯的鼓勵同支持!
利穎怡在IG曬出一系列合照,並逐一多謝總監製鍾澍佳及一眾拍檔,當中特別提及楊茜堯:「我2月1話偶像主動同我講話記得我令我超級感動,好多人問係邊個,就係登登登登 @tavia_yeung。好中意好中意睇佢嘅「宮心計」,而且佢係我地訓練班嘅榜樣,係佢令我相信原來唔係港姐都係可以拿視后,而且可能我睇太多佢嘅戲,一路以為遙不可及高高在上不能觸碰,但原來真人係勁nice勁好人勁貼地,而且昨晚聽原來佢都有佢嘅恐懼,令我更加可以relate。」
畢業於多倫多大學經濟系的利穎怡回流返港後曾任職公關,其後再修讀香港中文大學表演藝術系課程,並報名參加第26期TVB藝員訓練班,翌年初正式入行。利穎怡初期多數擔任劇集主角的武術替身,包括跳海、爆破、吊威也等戲份,其後加入《東張西望》成為外景主持之一。其實利穎怡曾參演不少劇集,但戲份都不算多,當中她在《隱門》出演「模特兒」,無名無姓之餘,甚至只閃現約3分鐘,而她亦有參演早前播出的《本尊就位》、《飛常日誌》等,但同樣戲份不多,她曾在IG自爆被監製勸說重返《東張》:「他說大環境不太好,現在又少劇開,不是我沒有戲而是大家都沒有太多戲拍,叫我回《東張》,畢竟收視好多人看。」不過幸好利穎怡獲老公支持她繼續追夢,她亦感激《黑色月光》一眾拍檔的支持:「雖然我戲唔多但都完全感受到呢個大家庭台前幕後所有人嘅愛~相信觀眾睇時更加會感受到我地!」